Tokio Hotel

Tokio Hotel er et tysk rockeband som ble stiftet i 2001 i Magdeburg.

Historie 
De eneggede tvillingene Bill Kaulitz og Tom Kaulitz ble født 1. september 1989 i Leipzig. De har opptrådt siden de var ni år gamle. Etter et show i byen Magdeburg i 2001, møtte de Gustav Schäfer og Georg Listing. Deres sammenfallende musikksmak førte til stiftelsen av bandet Devilish, som lagde ett album. Det ble bare produsert 250 eksemplarer av dette albumet. I 2003 ble gruppen kjent med musikkprodusenten Peter Hoffmann og like etter signerte de kontrakt med Universal Music Domestic Division i Hamburg. De var da kjent som Tokio Hotel. Ved hjelp av profesjonelle skrev Bill flertallet av sangene i albumet Schrei («Skrik»).

Musikk 
Musikkvideoen av debutsingelen «Durch den Monsun» («Gjennom monsunen») har vært spilt på tysk TV siden juli 2005. Singelen kom opp på 15.-plass den 20. august på en tysk musikkanal, og nådde opp til 1.-plass den 26. august. Den klatret også opp til 1.-plass på en østerriksk musikkanal. Den andre videoen, Schrei, klatret også opp til førsteplass over hele Europa. De slapp ut albumet Schrei i september 2005. Tidlig i 2006 ble deres tredje musikkvideo, «Rette Mich» (tysk for «redd meg») lansert. Denne videoen var forskjellig fra den opprinnelige versjonen på deres første album, på grunn av Bills stemmeskifte og noen instrumentale forandringer. «Rette Mich» kom også på 1.-plass.

Nyutgivelsen av det første albumet var grunnet Bills stemmeutvikling, samt for å utgi tre nye sanger: «Schwarz» («svart»), «Beichte» («tilståelse») og «Thema nr.1» 1. mars 2006 ble tittelen: Schrei: so laut du kannst (Schrei – Noch Lauter Edition), («Skrik: så høyt du kan (Skrik: Enda høyere versjon)»). September 2006 ble deres fjerde og siste singel «Der letzte Tag» («den siste dagen») fra albumet Schrei gitt ut. Denne sangen nådde også opp til 1.-plass. Videoen for «Der Letzte Tag» inneholder også bonusmaterialet «Wir Schliessen Uns Ein» («Vi låser oss inne»). I februar 2007 ga de ut albumet, Zimmer 483 («Rom 483»), og deres første singel fra den CD-en var Übers Ende der Welt («på verdens ende»), som fikk navnet Ready, Set Go! på engelsk. Høsten 2007 vant de en pris på MTV og var nominert til enda en. Deres nyeste sang heter «1000 Meere» (1000 hav) og er også fulgt opp med en musikkvideo.

Våren 2007 ble musikkvideoen og singelen Spring Nicht («Ikke hopp») gitt ut, og 4. juni 2007 kom den engelske CD-en Scream («Schrei», «Skrik»). Senere vil også Zimmer 483 bli gitt ut på engelsk med tittelen Room 483.
I 2009 ga de ut Humanoid, som ble gitt ut både på tysk og engelsk, og i starten av 2010 la de ut på en turne i forbindelse med utgivelsen, Humanoid City Tour. De opptrådte i Oslo 3. mars 2010. Etter turnen ble utgitt en live-CD og en live-DVD, kalt Humanoid City Live.

Album
2005: Schrei
2006: Schrei – so laut du kannst
2007: Zimmer 483
2007: Scream (eller Room 483)
2007: Zimmer 483 Live in Europe" (konsertalbum)
2008: Scream (spesialutgave for USA)
2009: Humanoid (i to versjoner, en tysk og en engelsk)
2010: Best of Tokio Hotel (i to versjoner, en tysk og en engelsk)
2013: Kings of Suburbia
2017: Dream Machine

Singler
2005: Durch den Monsun
2005: Schrei
2006: Rette Mich
2006: Der Letzte Tag
2007: Übers Ende der Welt
2007: Spring Nicht
2007: Monsoon
2007: Ready, Set, Go!
2007: An Deiner Seite
2008: Don't Jump
2009: Automatic/Automatisch
2009: World Behind My Wall/Lass Uns Laufen
2010: Dark side of the sun
2014: Love Who Loves You Back
2015: Feel It All
2016: Something New
2016: What If
2017: Boy Don’t cry
2017: Easy

DVD
2005: Leb die Sekunde: Behind the Scenes
2006: Schrei Live
2007: Zimmer 483 – Live In Europe
2008: Tokio Hotel TV: Caught on camera
2010: Humanoid City Live
2017: Hinter Die Welt

Turneer 

 På 1000 Hotels World Tour skulle de besøke Oslo, men konserten ble avlyst da frontfigur Bill Kaulitz ble syk og måtte fjerne en cyste på stemmebåndet. Operasjonen gikk bra, men han trengte hvile. Turneen fortsatte etter noen få avlyste konserter, deriblant Norges konserten  
 På Humanoid City World Tour besøkte de Oslo 3. mars 2010.

Kritikk, strid og popularitet 
Tokio Hotel er mest populær blant tenåringer, som spesielt gir sin oppmerksomhet til vokalisten Bill Kaulitz og tvillingbroren Tom Kaulitz. Det har vært en strid om Bills stil (svartfarget hår,skikkelig bakoversveis, svart neglelakk og ukonvensjonell garderobe).

Eksterne lenker 
 
 
 

Tyske rockegrupper
Band etablert i 2001
2001 i Tyskland